МОНГОЛ УЛСЫН ЕРӨНХИЙЛӨГЧ УХНААГИЙН ХҮРЭЛСҮХ ТАНАА

2025 оны 01 сарын 15

Улаанбаатар хотын Баянзүрх дүүргийн 26 дугаар хорооны нутаг дэвсгэрт 2024 оны 01 сарын 23-наас 24-нд шилжих шөнө “Дашваанжил” ХХК-ий шингэрүүлсэн хий тээвэрлэж явсан том оврын автомашин Батлах хамгаалах яамны хар өнгийн патрол машинтай мөргөлдсөнөөс үүдэн дэлбэрэлт болж 7 хүний амь нас хохирч, иргэд, оршин суугчдын ихээхэн хэмжээний эд хөрөнгө шатаж үгүй болсон хэрэг гарсан.

Энэ үеэр миний хүү Б.Сүхбат ажил үүргээ гүйцэтгэхээр явж байх замдаа энэ аюулд өртөж 3 хүүхэд өнчирч, эхнэр нь амьдын хагацал үзсэн. Миний хүү задгай цемент том тэргээр тээвэр хийж эхнэр хүүхдээ тэжээдэг байсан юм. Энэ хэргийг Баянзүрх дүүргийн цагдаагийн байгууллага шалгаж байгаа боловч нэг жилийн хугацаа өнгөрөхөд бидэнд энэ хэргийн талаар ямар нэгэн мэдээлэл өгөөгүй байгаа бөгөөд талийгч хүүгийн маань ар гэрт хүнд гарз тохиож эдийн засгийн хувьд хэцүү байдалд орсон. Нас барсан 7 хүний 3 нь онцгой байдлын алба хаагчид байсан бөгөөд ар гэрт нь сэтгэл санааны дэмжлэг үзүүлсэн боловч үлдэж буй 4 хүн нь энгийн иргэн байсан болохоор төр засгийн зүгээс бидэнд ямар ч тусламж дэмжлэг үзүүлэлгүй орхисон. Талийгаачийн ар гэр болох эхнэр хүүхэд, эцэг эх бид сэтгэл санааны гүн хямралд орж одоог хүртэл уй гашуу маань арилаагүй байна. Үнэхээр дээшээ тэнгэр хол доошоо газар хатуу гэгчээр бидний гомдлыг барагдуулахгүй байгаа төдийгүй хэрэгт удаашралтай хандаж байгаа тул энэ асуудлыг таны сонорт хүргэхээр энэхүү өргөдлийг бичиж сууна.

Иймд буруутай этгээдийн асуудлыг хурдан шуурхай шалгаж шийдвэрлэн, бидэнд учирсан эд хөрөнгийн болон сэтгэл санааны хохирлыг барагдуулахад холбогдох байгууллагад нь уламжлан яаралтай шийдвэрлүүлж, нааштай хариу өгөхийг таниас хичээнгүйлэн хүсье.

ӨРДӨЛ ГАРГАСАН:

Баянхонгор аймгийн Баянхонгор сумын Номгон 1-р багийн өндөр настан, Монгол улсын мэргэшсэн нягтлан бодогч, Онц холбоочин, Аймгийн хурц арслан Б.Баасанбат

Утас 9644-2101